ดัชนีหุ้น10 พ.ย.ปิดลบ5.27 จุด
ตลาดหุ้น10พ.ย.ปิดตลาดที่ระดับ 1,042.28 จุด ลดลง 5.27 จุด หรือ 0.50% มูลค่าการซื้อขาย 57,126 ล้านบาท
10 พ.ย. 2553

ตลาดหุ้น10พ.ย.ปิดตลาดที่ระดับ 1,042.28 จุด ลดลง 5.27 จุด หรือ 0.50% มูลค่าการซื้อขาย 57,126 ล้านบาท 
ดัชนีตลาดหุ้นวันที่ 10 พ.ย. ระหว่างวันค่อนข้างผันผวนในภาคเช้าตลาดหุ้นสามารถยืนในแดนบวกได้แต่พอเข้าสู่ภาคบ่ายแกว่งตัวลดลงจนท้ายตลาดมาปิดตลาดที่ระดับ 1,042.28 จุด ลดลง 5.27 จุด หรือ 0.50% มูลค่าการซื้อขาย 57,126 ล้านบาท 
น.ส.ธีรดา ชาญยิ่งยงค์ ผู้ช่วยผู้อำนวยการอาวุโส ฝ่ายวิเคราะห์ บล.ฟิลลิป(ประเทศไทย) กล่าวว่า ในช่วงบ่ายมีแรงขายทำกำไรในหุ้นบริษัท เอ.เจ.พลาสท์(AJ) และบริษัท โพลิเพล็กซ์(ประเทศไทย) หรือPTL หลังมีข่าวว่าตลาดหลักทรัพย์เริ่มจับตาการลงทุนหุ้นเหล่านี้และระวังการให้คำแนะนำ 
ประกอบการดัชนีหุ้นปรับตัวขึ้นสูงจึงมีแรงขายทำกำไร และในภาคบ่ายตลาดหุ้นยุโรปเปิดให้ซื้อขายอยู่ในแดนลบ  อย่างไรก็ตามเชื่อว่าแนวโน้มตลาดหุ้นยังแกว่งตัวขึ้นได้อยู่ เพียงแต่เป็นการปรับฐานระยะสั้นเท่านั้น